**Politika zaštite privatnosti osobnih podataka**

Ova Politika zaštite privatnosti osobnih podataka (u daljnjem tekstu: Politika zaštite privatnosti) primjenjuje se od 25. svibnja 2018. godine.

Osnovna škola Andrije Palmovića (u daljnjem tekstu: Škola) s Vašim će osobnim podacima postupati sukladno Općoj uredbi (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka, nacionalnim propisima kojima se regulira zaštita osobnih podataka.

Politika zaštite privatnosti pokazuje kako i na koji način vodi brigu o privatnosti Vaših osobnih podataka, o načinima prikupljanja i obradi osobnih podataka te u koje ih svrhe upotrebljavamo uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja kao i vaša prava kao korisnika/ispitanika.

Ova Politika zaštite privatnosti odnosi se na web stranicu u našem vlasništvu ali i na sve ostale poslovne aktivnosti i procese u kojima dolazimo u kontakt s vašim osobnim podacima.

Osnovni podaci o voditelju obrade

Za obradu podataka odgovorna je Škola, kao voditelj obrade.

**Službenik za zaštitu podataka**

Imenovali smo službenika za zaštitu podataka kako biste ga mogli kontaktirati radi bilo kakvih pitanja ili pritužbi vezanih uz našu politiku privatnosti ili rukovanje osobnim podacima.

Prikupljanje podataka

Vaše osobne podatke prikupljamo i obrađujemo samo kada za to postoji svrha, bilo radi ispunjavanja zakonskih ili legitimnih interesa, javnog interesa, radi izvršenja ugovorne obveze i radnjama koje prethode sklapanju ugovora ili temeljem Vaše suglasnosti (privole), kada nam svojom voljom dajete takve podatke.

**Obrada podataka**

Upotrebljavamo samo one osobne podatke,  koje ste nam Vi dostavili ili smo do istih došli iz javno dostupnih izvora ili su nam iste dostavila druga tijela javne vlasti u obavljanju svojih zadaća.

Osobni podaci su oni podaci koji mogu Vas identificirati, kao što su ime i prezime, OIB, prebivalište, boravište, broj osobne iskaznice, datum i država izdavanja, datum rođenja, mjesto rođenja, državljanstvo, ime oca, spol, IBAN broj,  telefonski broj ili email adresa, podatke o radno pravnom statusu, bračno stanje, broj uzdržavanih članova obitelji, podaci o prihodima, fotografije i video snimke, podaci o trenutnom i završenom obrazovanju, oblici skrbi i oblici socijalnih pomoći i dr.  (u nastavku teksta: osobni podaci).

Upisom traženih podataka u za to predviđena polja potvrđujete da ste dali privolu odnosno da ste svoje podatke dobrovoljno stavili na raspolaganje te da dozvoljavate da se isti koriste u svrhu u koju su podaci dani.

**Zaštita vaših podataka**

Ulažemo sve svoje napore kako bi se osigurala sigurnost osobnih podataka. Vaši podaci su konstantno zaštićeni od gubitka, krivotvorenja, manipulacije, neovlaštenog pristupa ili neovlaštenog otkrivanja. Podaci su dostupni samo osobama kojima je to nužno za obavljanje posla, a svi naši službenici/namještenici i partneri obvezali su se na povjerljivost podataka.

**Maloljetnici**

Osobe mlađe od 18 godina ne bi smjeli davati nikakve osobne podatke na stranicama bez dopuštenja roditelja ili skrbnika. Nikada nećemo svjesno prikupljati osobne podatke od maloljetnih osoba, ili na bilo koji način podatke koristiti ili otkriti trećoj strani bez dozvole.

**Pohrana i rok čuvanja podataka**

Vaše osobne podatke čuvamo i štitimo. Pohranjene podatke nećemo prenijeti ili pohraniti u države izvan Europske Unije. Osobne podatke koje ste nam dali u poslovne ili kontaktne svrhe redovito brišemo nakon ispunjenja svrhe obrade, a nakon proteka zakonski utvrđenih rokova ili temeljem vašeg zahtjeva za brisanjem podataka, sve sukladno Pravilniku o zaštiti i čuvanju arhivskoga i registraturnog gradiva Osnovne škole Andrije Palmovića.

**Prava pojedinaca**

Ako želite znati posjedujemo li i obrađujemo Vaše osobne podatke, ili ako želite pristupiti osobnim podacima koje imamo o vama, molimo da nas kontaktirate na ured@os-apalmovica-rasinja.skole.hr.

ili pošaljite pisani zahtjev na dolje navedenu adresu.

a) Pravo na pristup informacijama i informacijama o obradi Vaših osobnih podataka odnosno da li voditelj obrade obrađuje osobne podatke ispitanika ili ne, kategorijama osobnih podataka pod obradom, o svrsi obrade podataka, tko je još izvan naše organizacije primio Vaše osobne podatke od nas, koji je izvor osobnih podataka (ako nam ih niste dali izravno) i kako dugo ćemo čuvati te podatke.

b) Pravo na ispravak osobnih podataka koje posjedujemo ako su oni netočni ili nepotpuni, u bilo kojem trenutku od nas možete zatražiti da ih ispravimo ili dopunimo.

c) Pravo na brisanje osobnih podataka možete zatražiti ako smo ih obrađivali protupravno ili ta obrada predstavlja nerazmjerno zadiranje u vaše zaštićene interese. Možete zatražiti da ih izbrišemo ili prestanemo s njihovom obradom ili možete samo tražiti da prestanemo koristiti Vaše osobne podatke. Molimo da uzmete u obzir da postoje razlozi koji onemogućuju trenutačno brisanje, primjerice kod zakonski propisanih obveza arhiviranja.

d) Pravo na ograničenje obrade svojih osobnih podataka možete zatražiti ako osporavate točnost podataka tijekom perioda koji nam omogućava provjeru točnosti tih podataka, ako je obrada podataka bila protupravna, ako nam podaci više nisu potrebni za svrhu u koju su prikupljani no još su nam potrebni radi ostvarivanja pravnih zahtjeva i ako ste podnijeli prigovor zbog obrade tih podataka.

e) Pravo na mogućnost prijenosa osobnih podataka koje ste nam povjerili radi arhiviranja dostavljamo u strukturiranom obliku, u uobičajenom strojno čitljivom formatu, ako te podatke obrađujemo na temelju suglasnosti (privole) koju ste nam dali i koju možete opozvati ili radi ispunjenja ugovornih obveza ili ako se obrada vrši s pomoću automatiziranih procesa.

f) Pravo na povlačenje/opoziv privole u svrhu kontaktiranja ili obrade osobnih podataka možete povući/opozvati u bilo kojem trenutku i Vaše podatke nećemo više upotrebljavati u svrhe navedene u privoli. Možete tražiti izmjenu dijela privole ili ponovno aktivirati privolu u bilo kojem trenutku. Molimo uzmite u obzir da povlačenje privole ne utječe na zakonitost obrade koja se temeljila na privoli prije nego što je ona povučena.

[Pisani zahtjev za ostvarivanje prava](https://kckzz.hr/wp-content/uploads/2018/09/Zahtjev-ispitanika-za-sve.docx) vezanih uz danu privolu možete poslati na adresu Osnovna škola Andrije Palmovića, Školska ulica 15, 48312 Rasinja ili putem e-maila: ured@os-apalmovica-rasinja.skole.hr.

g) Pravo na prigovor i pravo na žalbu možete ostvariti ukoliko smatrate da smo prilikom obrade Vaših osobnih podataka prekršili hrvatske ili europske propise o zaštiti podataka. U tom slučaju molimo da nam se obratite kako bismo razjasnili eventualna pitanja. Ukoliko nećete biti zadovoljni našim objašnjenjem imate pravo uložiti pritužbu nadzornom tijelu, trenutno je to Agencija za zaštitu osobnih podataka ili nadzornom tijelu unutar EU-a.

h) Zlouporaba prava: Ako biste se nekim od navedenih prava koristili prečesto i s očitom namjerom zlouporabe, možemo naplatiti administrativnu pristojbu ili odbiti obraditi vaš zahtjev.

Prijenos podataka trećim osobama

Obvezujemo se čuvati Vaše osobne podatke i nećemo ih priopćavati, odnosno učiniti dostupnim trećim osobama osim u slučajevima kad nam to nalaže zakonska ili ugovorna obveza odnosno Vaša suglasnost (privola), a sve radi obrade Vaših pisanih zahtjeva odnosno Vaših prava u sudskim postupcima, poreznim postupcima ili  drugim postupcima koji se vode pri tijelima javne vlasti ili pravnim osobama s javnim ovlastima i drugima, a sve u svrhu ostvarivanja Vaših prava i interesa.

**Zahtjev za ostvarivanje prava**

Ako podnesete zahtjev za ostvarivanje vaših prava obzirom na prikupljanje i obradu vaših osobnih podataka, udovoljit ćemo tom zahtjevu besplatno. Ako ne možemo udovoljiti Vašem zahtjevu u razumnom roku, obavijestit ćemo Vas o datumu kada ćemo udovoljiti zahtjevu. Ako iz nekog razlog ne možemo ispuniti Vaš zahtjev, poslat ćemo Vam objašnjenje o tome zašto nismo udovoljili Vašem zahtjevu. Dakle, u svakom trenutku imate pravo uvida, pravo ispravka, dopune ili brisanja danih podataka osobno dolaskom u naše poslovne prostorije ili putem e-maila na adresu ured@os-apalmovica-rasinja.skole.hr.

**Pravo na pritužbu nadležnom tijelu**

 U bilo kojem trenutku možete poslati pritužbu nadzornom tijelu u vezi našeg prikupljanja i obrade Vaših osobnih podataka. U Republici Hrvatskoj pritužbu možete podnijeti Agenciji za zaštitu osobnih podatka ([www.azop.hr](http://www.azop.hr/)), Zagreb, Martićeva 14.

**Promjene naše Politike  zaštite privatnosti**

U slučaju promjena naše Politike zaštite privatnosti obavijestit ćemo Vas o tome na ovoj stranici i ažurirati datum izmjene politike zaštite privatnosti.